Ана Ахматова
И няма с теб да пием от стакана…

Превод от руски: Иван Николов, 1974

chitanka.info

И няма с теб да пием от стакана

единствен — нито вино, ни вода,

да се целунем нежно в утрин ранна

и вечер да се вгледаме в звезда.

Луна и слънце сме! Но едносъща,

пак любовта един към друг ни връща.

И ти си тук, избранико любим,

и аз съм тук, избраница любима.

Виновен си, че болката делим

и в твоите очи уплаха има.

И само с редки срещи досега

лекуваме тревога и тъга.

Но твоя глас е цял в стиха ми плах,

в стиха ти мои думи отзвучават.

О, има огън, който не успяват

да погасят забвение и страх.

И аз обичам твойте безизкусни

примамно-розови и сухи устни!

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.